Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, Espainiako Gobernuarekiko akordioari buruzkoa, Foruzaingoaren jardunaldi, ordutegi eta ordainsarien erregelamendu-proposamena Foruzaingoaren ordezkari sindikalei aurkezte aldera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Zertan datza Espainiako Gobernuarekin adostu duzun edo adostea aurreikusita duzun akordioa, Foruzaingoaren jardunaldi, ordutegi eta ordainsarien erregelamendu-proposamena Foruzaingoaren ordezkari sindikalei aurkeztu ahal izatekoa?

Iruñean, 2022ko azaroaren 24an.

Foru parlamentaria: José Suárez Benito